בנוסף, החברה מקימה ומפעילה מתקני עיכול אנאירובי לטיפול בפרש בעלי חיים ובפסולת אורגנית, ולצורך הפקת אנרגיה מפסולת עירונית. החברה השקיעה בחברות "קיילות" ו"פאולי" הפועלות בתחומים אלה.
פרויקטים מרכזיים.
הדרי שאן.
דוראל אנרגיה מקימה בעמק המעיינות פרויקט אנרגיה סולארית בשטח כולל של כ-1,900 דונם, השדה הסולארי הגדול ביותר במדינת ישראל.
בחודש נובמבר 2020 אושרה התכנית על ידי קבינט הדיור וקיבלה תוקף סטטוטורי. האישור מאפשר הוצאת היתר בניה להקמת המתקן הפוטו-וולטאי האזורי שיזמה וקידמה החברה, וכן תוואי החשמל שיחבר אותו לרשת החשמל הארצית.
חקלאות סולארית.
החברה הקימה מתקנים סולאריים שמותקנים מעל מטעים, המאפשרים שליטה והכוונת כיוון הצמיחה של העצים וגובהם, וויסות חום וקור כדי למנוע תופעות של נזקי מזג האוויר. החברה חתמה על עסקות עם קיבוצים להקמה על שטח חקלאי של מתקנים דו תכליתיים דומים נוספים.
בחודש ינואר 2022 זכתה החברה במכרז של משרדי האנרגיה והחקלאות לפיילוטים בתחום הדו-שימוש של הקרקעות לפרויקטים אגרו וולטאיים – ייצור של חשמל מפאנלים סולאריים, לצד גידולים חקלאיים ותקים במסגרת מכרז זה 17 פרויקטים נוספים בהספק של כמגה ואט כל אחד.
מימן ירוק.
דוראל הודיעה כי תקים פרויקט לייצור מימן ירוק. המימן ייווצר במתקן פוטו-וולטאי בהספק של כ-400 קילו-ואט, שיוקם ויפעל בשטחי קיבוץ יטבתה. החברה זכתה במימון בסכום של 3.3 מיליון שקל מלשכת המדען הראשי במשרד האנרגיה. בפרויקט ייעשה שימוש בטכנולוגיה של חברת H2pro הישראלית.
מספק חשמל.
דוראל קיבלה רישיון אספקת חשמל מרשות החשמל. בעקבות הרישיון, תוכל דוראל לחתום על הסכמי אספקת חשמל ישירות עם צרכנים עסקיים וביתיים ולספק להם חשמל בהתאם להוראות האסדרה. מתן רישיונות לאספקת חשמל נעשית כחלק מהניסיון של רשות החשמל לשנות את המבנה של משק החשמל כך שיהפוך למשק מבוזר, תחרותי ויעיל שמשלב אנרגיות מתחדשות.
דוראל טק.
דוראל הקימה בשנת 2021 את דוראל טק, זרוע להשקעות בחברות אנרגיה וטכנולוגיה הפועלות בתחומי הסולאר, רוח, ביו גז, אגירת אנרגיה, ניהול רשתות, וטיפול בשפכים ופסולת. בין השקעות הזרוע עד כה, חברות H2Pro וVerdagy, המפתחות טכנולוגיה לייצור מימן ירוק, BR (Battery Resources), סטארט אפ המפתח טכנולוגיה למחזור סוללות ליתיום-יון במעגל סגור, חברת פינרג'י שמפתחת טכנולוגיה לאגירת אנרגיה ועוד.
תשתיות סביבתיות.
לדוראל חברת בת שעוסקת בייזום, מימון, הקמה ותפעול של פרויקטים בתחומי המים, השפכים והסביבה ובכלל זה יזום פתרונות קצה לבוצה ולפסולת לסוגיה, תוך שילוב עם ייצור אנרגיה, השבה ומחזור. החברה מפעילה מתקני ביוגז במפעל נייר חדרה, בקיבוץ להב ובקיבוץ מעלה גלבוע שקולטים זבל ושפכים ומהם מייצרים חשמל. הפסולת עוברת טיפול ביולוגי במתקן, אשר מפרק חומר אורגני, מפחית ריחות, מזהמים ומטרדים.
אגירת חשמל וטעינת כלי רכב חשמליים.
לדוראל שתי שותפויות בתחום טעינת רכבים חשמליים: שותפות עם חברות הפניקס ואמפא שתיזום, תפתח, תקים ותפעיל מתקנים לאגירת אנרגיה ותחנות טעינה לכלי רכב חשמליים בבנייני מגורים, בנייני משרדים ומרכזים תעשייתיים ותיירותיים, בהספק צפוי של מאות מגה-ואט שעה וחברה שהוקמה בשיתוף EV מוטורס שתשווק, תקים ותפעיל תחנות טעינה לכלי רכב חשמליים פרטיים ואוטובוסים.
פעילות בעולם.
ארצות הברית.
החברה פועלת בארצות הברית באמצעות חברת בת שלה, בשם Doral LLC (לשעבר: Global Energy Generetion.
דוראל מקימה באינדיאנה פרויקט סולארי על שטח של כ־50,000 דונמים שצפוי להפיק כ-1.6 ג'יגה ואט של חשמל ירוק.
בנוסף, החברה יזמה הקמת חוות טורבינות רוח בפנסילבניה בהספק 175–200 MW, שדה סולארי בפנסילבניה עם הספק של 200 MW ושדה סולארי בהספק של 110 MW בדלאוור.
אירופה.
באיטליה, נכון לשנת 2020, עומד היקף פעילות החברה על סך מצטבר של כ-450 מגה-וואט, במגוון פרויקטים הצפויים להתחבר לרשתות מתח-עליון ולרשת מתח-גבוה.
בדנמרק החברה יזמה הקמת פרויקטים בהספק מצטבר של כ־256 מגה ואט.
בחודש דצמבר 2020 דיווחה החברה שהיא חתמה על הסכמים לרכישת פרויקטים בפולין בהיקף של כ־23 מגה וואט. נכון לחודש נובמבר 2021, ההספק המצרפי של הפרויקטים בייזום ובשלבי הקמה של דוראל בפולין עומד על כ־370 מגה ואט.
בחודש מרץ 2021 הודיעה החברה כי בכוונתה להקים ברומניה 15-10 מתקני ייצור חשמל סולאריים בהשקעה של כ־200 מיליון דולר. חלק מהמתקנים אמורים להיות מוכנים לתחילת הקמה עוד השנה, ויחוברו לרשת החשמל ב־2022. השאר יחוברו ב־2024-2023. צבר הפרויקטים של דוראל ברומניה עומד על כ־550 מגה ואט.
תחנת רחוב ליברפול
תחנת רחוב ליברפול הידועה גם בשם לונדון רחוב ליברפול (באנגלית: London Liverpool Street) היא תחנת רכבת מרכזית ברחוב ליברפול שבצפון-מערב הסיטי של לונדון בלונדון. מתחם התחנה כולל תחנת רכבת, תחנת רכבת תחתית, תחנת רכבת עילית וחיבור לקרוסרייל, והוא מרכז תחבורה מרכזי בעיר לונדון, כאשר תחנת הרכבת היא השלישית בגודלה מבחינת תנועת נוסעים ב אחרי תחנת ווטרלו וויקטוריה (שניהם גם בלונדון) עם 65.9 מיליון נוסעים נכון ל-2020.
תחנת הרכבת משמשת תחנה סופית למספר קווי רכבת במזרחה של אנגליה, בהם "הקו המרכזי מזרח אנגליה" המגיע לניופורט וקיימברידג' (משם מתחבר לקו הפן שממשיך לכיוון איפסוויץ'), "הקו המזרחי הגדול" העובר לאורך החוף המזרחי ועובר דרך צ'למספורד, קולצ'סטר, איפסוויץ' ועד לנורוויץ', בנוסף למספר קווים אזוריים נוספים וקו אקספרס לנמל התעופה סטנסטד.
היסטוריה.
תחנת רחוב ליברפול הוקמה בשנת 1874 בתור התחנה הסופית החדשה של מסילת הרכבת המזרחית הגדולה (Great Eastern Railway, בר"ת GER) בלונדון. חברת הרכבת המזרחית הגדלוה רצתה להקים תחנה במרכז העיר לונדון במקום תחנת בישופסגייט ששימשה אותה, בישופסגייט הייתה ממוקמת באזור מרוחק מהמרכז ובשכונה פחות מבוססת. רשויות העיר לונדון לא אישרו הקמה של תחנה חדשה במרכז העיר ובמקום נבחר רחוב ליברפול המרוחק מספר רחובות מהמרכז ההיסטורי.
תחנת הרכבת.
תחנת הרכבת כוללת 18 רציפים ומשרתת את כל אזור מזרח אנגליה.
תחנת הרכבת התחתית.
תחנת הרכבת התחתית רחוב ליברפול (באנגלית: Liverpool Street Underground Station) היא חלק ממתחם תחנת הרכבת, עם כ-67 מיליון נוסעים שנכנסו ויצאו מהתחנה ב-2019 היא נחשבת לתחנה השישית הכי עמוסה ברשת הרכבת התחתית של לונדון. התחנה משרתת קווי הרכבת התחתית קו סנטרל, האמרסמית' וסיטי, סירקל ומטרופוליטן ומשמשת תחנת החלפה בין הקווים השונים וחיבור לתחנת הרכבת, ומכך לנתיבי הרכבת לאזור מזרח אנגליה. התחנה כוללת ארבעה רציפים בשני מפלסים שונים והיא נמצאת באזור 1.
התחנה נפתחה לציבור בשנת 1875 בתור תחנה סופית חדשה של חברת מסילת הרכבת המטרופולין (כיום קו מטרופולין) בשם תחנת בישופסגייט, ב-1909 שונה שמה לתחנת הרכבת התחתית רחוב ליברפול. בשנת 1912 חברת מסילת הרכבת סנטרל לונדון (כיום קו סנטרל) חיברה אף היא את המסילה שלה לתחנה אשר שימשה תחנה סופית במזרח הקו שלה.
טסלה מגה-פק
טסלה מגה-פק (באנגלית: Tesla Megapack) הוא מוצר אחסון אנרגיה המבוסס סוללות ליתיום-יון בקנה מידה גדול, המיוצר ומותקן על ידי טסלה.
המגה-פק הושק בשנת 2019, כאשר כל מגה-פק יכול לאחסן חשמל של עד 3 מגה-ואט (MWh). מגה-פק תוכנן עם יכולת פריסה על ידי חברות אנרגיה, כך שניתן להשתמש במגה-פק לאחסון אנרגיה הנוצרת על ידי מקורות כוח מתחדשים לסירוגין, כגון שמש ורוח. האנרגיה המאוחסנת יכולה לשמש את הרשת כנדרש, למשל בתקופות של ביקוש שיא לחשמל.
בפברואר 2020 קיבלה חברת פסיפיק גז וחשמל אישור לפרוס 449 מגה-פק בתחנת הרכבת התחתית מוס לנדינג שבמחוז מונטריי, קליפורניה, כדי לספק 182.5 מגה-ואט הספק וקיבולת אחסון אנרגיה 730 מגה-ואט-שעה, אשר תהיה אחסון הסוללות הגדול ביותר בעולם (בפער משמעותי).
מפרט טכני.
מערכות מגה-פק מיוצרות במפעל גיגה נבדה. טסלה הצהירה כי היא משקיעה בהרחבת המפעל במטרה להגדיל את יעילות התפוקה של מגה-פק, מודל 3 ו-מודל Y.
מערכת הניהול התרמית של מגה-פק ממוקמת בחלק העליון של כל יחידה. היא משתמשת בנוזל קירור, העשוי מתערובת שוות חלקים של אתילן גליקול ומים, כדי לשמור על הסוללה בטמפרטורת הפעלה רצויה.
יש לבצע תחזוקה על כל מגה-פק פעם בחמש שנים, כדי לבצע פעילויות כמו החלפת המשאבה המפעילה את מערכת הניהול התרמית ומילוי נוזל הקירור. התחזוקה צפויה להימשך כשעה לכל מגה-פק.
מגה-פק
עבור סאשה
משה גלילי
משה גלילי "קריבושה" קריבושיין היה איש בית"ר, שעסק בארגון עלייה בלתי לגאלית רוויזיונסטית מאירופה לפני קום מדינת ישראל. נאסר ברומא בעקבות פיצוץ השגרירות הבריטית. עבד במנהלת הצנע וב. בזמן מלחמת העצמאות של אלג'יריה הבריח יהודים לארץ ישראל.
חייו.